মিলেছে সম্মতি, রাজ্যপালের ভাষণে শুরু বাজেট অধিবেশন, আলোচনা মনমোহনকে নিয়ে

ওয়েব ডেস্ক: বিতর্ক অতীত। মিলেছে রাজ্যপালের সম্মতি (Consent)। নিয়ম মাফিক রাজ্যপাল সিভি আনন্দ বোসের (Governor CV Anand Bose) ভাষণ দিয়েই শুরু হতে চলেছে পশ্চিমবঙ্গ বিধানসভার বাজেট অধিবেশন (Budget Session)। অধিবেশনে ভারতের প্রাক্তন প্রধানমন্ত্রী মনমোহন সিংকে (Monmohan Singh) নিয়ে হবে বিশেষ আলোচনা (Discussion) সভা। ১২ তারিখ পেশ হবে রাজ্য বাজেট। শুক্রবার এই বিষয়ে বিধানসভার অধ্যক্ষ বিমান বন্দ্যোপাধ্যায় বলেন, সর্বদলীয় বৈঠকে বিরোধী দলের নওশাদ সিদ্দিকি ছাড়া কোনও প্রতিনিধি হাজির ছিলেন না। গুরুত্বপূর্ণ বাজেট অধিবেশন যাতে সুষ্ঠুভাবে হয় তার জন্য আলোচনা করেছি। সোমবার বেলা ২টোর সময় রাজ্যপালের ভাষণ দিয়ে অধিবেশন শুরু হবে। চিঠি দেওয়া হয়েছিল। ব্যক্তিগতভাবে কথা হয়েছে। রাজ্যপাল আসবেন বলে সম্মতি দিয়েছেন।

এই বিষয়ে পরিষদীয় মন্ত্রী শোভনদেব চট্টোপাধ্যায় বলেন, ১১ ফেব্রুয়ারি প্রাক্তন প্রধানমন্ত্রী মনমোহন সিংকে নিয়ে ‘অবিচুয়ারি’ ও ‘কনডোলেন্স রেফারেন্স’। উভয় পক্ষের বক্তারাই বক্তব্য পেশ করবেন। প্রাক্তন প্রধানমন্ত্রীকে নিয়ে কনভেনশন হবে।

আরও পড়ুন: কল্যাণীতে ভয়াবহ বিস্ফোরণ! লাফিয়ে লাফিয়ে বাড়ছে মৃতের সংখ্যা

গত ২৬ ডিসেম্বর প্রয়াত হন মনমোহন সিং। ২০০৪ সাল থেকে ২০১৪ সাল পর্যন্ত তিনি দেশের প্রধানমন্ত্রী ছিলেন। উদার অর্থনীতির জনক। তাঁর আমলে দেশে আর্থিক সংস্কারের সূচনা হয়। একশো দিনের কাজ, রাইট টু ইনফর্মেশন অ্যাক্ট তাঁর আমলেই।

দেখুন অন্য খবর: